Oficiālais Vēstnesis L 034 , 06/02/2004 Lpp. 0033 - 0036



Komisijas Regula (EK) Nr. 206/2004 (2004. gada 5. februāris), ar kuru groza Regulu (EK) Nr. 2316/1999, ar ko nosaka sīki izstrādātus noteikumus, lai piemērotu Padomes Regulu (EK) Nr. 1251/1999, ar kuru izveido atbalsta sistēmu noteiktu laukaugu audzētājiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar kuru izveido atbalsta sistēmu noteiktu laukaugu audzētājiem [1], un jo īpaši tās 9. pantu, tā kā: (1) Komisijas Regulā (EK) Nr. 2316/1999 [2] ir izklāstīti sīki izstrādāti noteikumi Regulas (EK) Nr. 1251/1999 piemērošanai attiecībā uz nosacījumiem platībatkarīgo maksājumu piešķiršanai konkrētiem laukaugiem un paredzēti nosacījumi atmatas platībām, jo īpaši noteiktas minimālās platības, kuras atmatām ir jāaptver. (2) Papuvē atstātās platības pozitīvi ietekmē vidi. To varētu veicināt, ņemot vērā mazākus zemes gabalus. Tādēļ dalībvalstīm jāļauj pieņemt mazākas atmatai paredzētās platības. (3) Saskaņā ar Padomes 1994. gada 26. aprīļa Regulu (EK) Nr. 1017/94 par patlaban laukaugu audzēšanai izmantotās zemes pārveidi par ekstensīvas lopkopības zemi Portugālē [3] ir iesniegti pieteikumi pārveidei, kas ir ekvivalenti 35585 ha zemes. Tā rezultātā ir jāprecizē pamatplatība. (4) Dalībvalstis ir paziņojušas pārbaužu rezultātus, ko veic tetrahidrokanabinola līmeņu noteikšanai 2003. gadā iesētajās kaņepju šķirnēs. Šie rezultāti jāņem vērā, sastādot kaņepju šķirņu sarakstu, par kurām var pretendēt uz platībatkarīgajiem maksājumiem nākamajos tirdzniecības gados, un šķirņu sarakstu, kas uz laiku ir atzītas 2004./2005. gadam un kam minētajā tirdzniecības gadā jāveic turpmāka pārbaude. (5) Regula (EK) Nr. 2316/1999 ir attiecīgi jāgroza. (6) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 2316/1999 groza šādi: 1. Regulas 19. panta 1. punktam pievieno šādu daļu: "2004./2005. tirdzniecības gadam dalībvalstis var pieņemt arī: a) platības, kas ir vismaz 10 m platas un aptver 0,1 ha; b) pienācīgi pamatotu vides apsvērumu dēļ platības, kas ir vismaz 5 m platas un aptver 0,05 ha." 2. Regulas VI pielikumā informāciju, kas dota zem virsraksta "Portugāle", aizstāj ar šīs regulas I pielikumā doto informāciju. 3. Regulas XII pielikumu aizstāj ar šīs regulas II pielikumu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2004. gada 15. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 5. februārī Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [2] OV L 280, 30.10.1999., 43. lpp. Regulā jaunākie grozījumi izdarīti ar Regulu (EK) Nr. 1035/2003 (OV L 150, 18.6.2003., 24. lpp.). [3] OV L 112, 3.5.1994., 2. lpp. Regulā jaunākie grozījumi izdarīti ar Regulu (EK) Nr. 2582/2001 (OV L 345, 29.12.2001., 5. lpp.). -------------------------------------------------- I PIELIKUMS "(1 000 ha) | Reģions | Visi laukaugi | No tiem kukurūza | PORTUGĀLE | | | Azoru salas | 9,7 | | Madeira | | | —Regadio | 0,31 | 0,29 | —Citi | 0,30 | | Kontinentālā | | | —Regadio | 293,4 | 221,4 | —Citi | 622,7" | | -------------------------------------------------- II PIELIKUMS " “XII PIELIKUMS (7.a panta 1. punkts) Šķiedras linu un kaņepju šķirnes, uz kurām attiecas atbalsta sistēma 1. Šķiedras linu šķirnes Adélie Agatha Alba Alizée Angelin Argos Ariane Artemida Aurore Belinka Bonet Caesar Augustus Diane Diva Drakkar Electra Elise Escalina Evelin Exel Hermes Ilona Jitka Jordan Kastyciai Laura Liflax Liviola Loréa Luna Marina Marylin Melina Merkur Modran Nike Opaline Rosalin Selena Super Tabor Texa Venica Venus Veralin Viking Viola 2.a Šķiedras kaņepju šķirnes Carmagnola Beniko Chamaeleon Cs Delta-Llosa Delta 405 Dioica 88 Epsilon 68 Fedora 17 Felina 32 Ferimon-Férimon Fibranova Fibrimon 24 Futura 75 Juso 14 Red Petiole Santhica 23 Santhica 27 Uso 31 2.b Šķiedras kaņepju šķirnes, kas apstiprinātas 2004./2005. tirdzniecības gadam Bialobrzeskie Cannacomp [1] Fasamo Felina 34 — Félina 34 Fibriko TC Finola Lipko [2] Silesia [3] Tiborszallasi [4] UNIKO-B” " [1] Attiecas tikai uz Ungāriju. [2] Attiecas tikai uz Ungāriju. [3] Attiecas tikai uz Poliju. [4] Attiecas tikai uz Ungāriju. --------------------------------------------------